สวัสดีค่ะคือว่าหนูเป็นตกขาวสีเหลืองไม่หายซักทีค่ะ หนูเคยใช้ยาสอดที่ชื่อว่า ดีฟังก์โก(ถ้าจำไม่ผิดนะคะ)ค่ะ ใช้มาหลายครั้งแล้วแต่ก็เหมือนเดิมค่ะ เลยอยากรู้ว่าควรเปลี่ยนเป็นยาอะไรแทนค่ะ
สวัสดีค่ะ อาการตกขาวสีเหลือง หากไม่ได้ออกมาทุกวัน ไม่ได้มีปริมาณมากผิดปกติ ไม่มีแสบหรือคันช่องคลอด ไม่มีกลิ่นเหม็น ไม่มีแสบหรือคันช่องคลอด ก็ถือเป็นตกขาวที่ปกติดี และไม่จำเป็นต้องใช้ยาสอดอะไรค่ะสำหรับยาสอดยี่ห้อ ดีฟังโก (Defungo) เป็นยาสอดที่มีตัวยา clotrimazole ซึ่งไว้สำหรับรักษาการติดเชื้อราในช่องคลอด ซึ่งจะทำให้เกิดอาการคันเป็นหลัก และตกขาวมักเป็นสีขาวขุ่น หรืออาจออกเหลืองก็ได้ ปริมาณจะมากกว่าปกติและจับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็นดังนั้น หากไม่มีอาการคันช่องคลอดร่วมด้วย ก็ไม่น่าเกิดจากการติดเชื้อรา ดังนั้น จึงไม่ควรใช้ยาดีฟังโกสอดค่ะหากตกขาวยังคงมีปริมาณมากทุกวัน หรือมีกลิ่นเหม็น หรือมีปวดท้องน้อยร่วมด้วย ก็ควรไปพบแพทย์เพื่อหาสาเหตุและรับการรักษาที่ตรงกับโรคค่ะ โดยอาจเกิดจากการเปลี่ยนแปลงชนิดของแบคทีเรียในช่องคลอด (bacterial vaginosis) การติดเชื้อปรสิตในช่องคลอด หรือติดเชื้อทางเพศสัมพันธ์ต่างๆ (หากเคยมีเพศสัมพันธ์) เป็นต้น